stanford-oval/wikipedia huggingface dataset:
אהרון פרקש (שופט)
ביוגרפיה

פרקש נולד ביום ג' בתשרי תשי"ד, 1953 ברומניה. בשנת 1958 בחודש דצמבר עלה לישראל והתגורר בכפר ירוחם ולאחר מכן בירושלים. בנעוריו למד בישיבה תיכונית-מקצועית "יד בנימין". בשנת 1971 סיים את לימודיו כטכנאי אלקטרוניקה. לאחר מכן במשך כתשעה חודשים השתתף בקורס ייעודי בבית הספר הטכני של חיל האוויר בחיפה. בשנת 1971 התגייס לצה"ל ושירת כטכנאי אלקטרוניקה ביחידת טילי נ"מ עד לשנת 1977. במהלך שירותו נפצע והפך למשותק בפלג גופו התחתון ומאז מרותק לכיסא גלגלים. בשנת 1977 שוחרר משירותו בצה"ל.
בשנת 1984 סיים לימודי משפטים באוניברסיטה העברית. בין השנים 1983–1985 התמחה בבית המשפט העליון אצל השופטת שושנה נתניהו ובפרקליטות המדינה, אצל מנהלת המחלקה האזרחית עו"ד פליאה אלבק. בשנת 1985 הוסמך כעורך דין. בין השנים 1997-1985 עבד כעו"ד עצמאי ושימש כיועץ משפטי בהתנדבות של ארגון נכי צה"ל בירושלים, זאת בנוסף להיותו יושב-ראש הוועדה לדרכי גישה של ארגון הגג של ארגוני הנכים בירושלים ויועץ חיצוני לעיריית ירושלים לנושא נגישות בנייני ציבור לנכים בירושלים.
השתתף פעמיים במשחקים הפאראלימפיים. בשנת 1984 התחרה בקליעה באקדח אוויר וברובה אוויר ובשנת 1988 התחרה בטניס שולחן בתחרויות ליחידים ולזוגות.
במרץ 1997 מונה לכהונת שופט בבית משפט השלום בירושלים. בספטמבר 2004 מונה לכהונת שופט בית המשפט המחוזי בירושלים ובאפריל 2012 מונה לסגן נשיא בית המשפט המחוזי ירושלים. בינואר 2016 מונה לנשיא בפועל של בית המשפט המחוזי בירושלים, עד לסיום כהונתו של הנשיא דוד חשין (שיצא לחופשת פרישה). עם פרישו של הנשיא חשין, בחודש בנובמבר 2016 קיבל מינוי קבוע לנשיא בית המשפט המחוזי בירושלים. בסוף חודש דצמבר 2022 סיים כהונה של 7 שנים כנשיא. לאחר חופשת פרישה, יצא לגמלאות ביום 12.9.2023 ותמה כהונתו כשופט עם הגיעו לגיל 70. ביום 23.9.2024, כ' באלול תשפ"ד, מונה כשופט לבית הדין הציוני העליון של ההסתדרות הציונית העולמית.
פרקש מתגורר בירושלים ונשוי לקלרה. לזוג שני ילדים.
פעילותו כשופט

בבית משפט השלום דן פרקש בתיקים אזרחיים ובתיקים פליליים.
פרקש, בין היתר, היה חבר במותב של שלושה שופטים (סגנית הנשיא השופטת דותן, סגן הנשיא השופט לחוביצקי), שדן בתיק פלילי נגד ח"כ אריה דרעי, הידוע כ"תיק הציבורי" (ת"פ (שלום – ירושלים) 1872/99 מ"י נ' אריה דרעי – הכ"ד מיום 24.9.03, גז"ד מיום 20.11.03). דרעי הואשם בחמישה אישומים של עבירות מרמה והפרת אמונים. בסיום ההליכים זוכה דרעי מארבעה אישומים והורשע בעבירה אחת של הפרת אמונים בעת שכיהן כשר הפנים. בגין ההרשעה האמורה נדון דרעי לשלושה חודשים של מאסר על תנאי וקנס בסך של 10,000 ₪.
במהלך 18 שנות הכהונה בבית המשפט המחוזי נמנה עם הרכבי שופטים שדנו בערעורים אזרחיים ופליליים, תחילה כחבר בהרכב, ומחודש יולי 2012 כיהן כראש הרכב.
בבית המשפט המחוזי דן פרקש בתיקים אזרחיים בנושאים שונים - תביעות כספיות; מקרקעין; בוררויות; נזיקין; רשלנות רפואית; תביעות נגד הרשות הפלשתינאית וארגון חמאס ועוד. בנוסף, דן בתיקים פליליים.
פרקש היה גם חבר במותב שדן בתיקי פשע חמור (השופט משה רביד, השופטת אורית אפעל-גבאי). בין השאר, המותב דן בעניין רוצחיו של השר רחבעם זאבי (גנדי) (תפ"ח 7028/06 מדינת ישראל נ' חמדי קורען ואח' – הכ"ד מיום 7.1.2008; גז"ר מיום 5.2.2008).
תיק פלילי מיוחד שפרקש דן בו היה "תיק העתיקות" (ת"פ 482/04 מ"י נ' עודד גולן ואח', הכ"ד המשתרע על 475 עמודים מיום 14.3.2012; גז"ד מיום 30.5.2012). בתיק זה העידו 74 עדי תביעה ו – 52 עדי הגנה, במהלך למעלה מ – 120 ישיבות. הפרוטוקול השתרע על למעלה מ – 12.000 עמודים. בכתב האישום הואשם עודד גולן, אספן עתיקות ידוע, יחד עם אחרים, בזיוף עתיקות, מכירת עתיקות ועבירות נוספות, בשמונה עשר אישומים. באישום הראשון הואשם גולן בזיוף ארון קבורה מאבן (גלוסקמה), מתקופת בית המקדש השני, שנחרט עליו "יעקב בר יוסף אחוי דישוע", כך שארון הקבורה ייוחס לאחיו של ישו הנוצרי; באישום השני הואשם גולן בזיוף של כתובת על לוח אבן על מנת שתיחזה להיות כתובת מתקופת המלך יהואש, בה מתואר שיפוץ בית המקדש הראשון, כתובת שנודעה בשם "כתובת בדק הבית" או "לוח יהואש". כן הואשמו גולן והאחרים בזיוף אוסטרקונים, מנורת אבן, חותם מלך, כד עתיק, בולות ועוד.
פרקש כיהן כשופט במשך כ-26.5 שנים, מיום 31.3.1997 ועד ליום 12.9.2023, מועד פרישתו לגמלאות.
הערות שוליים

↑  בית הדין הציוני העליון, באתר www.wzo.org.il
|  משלחת ישראל למשחקים הפאראלימפיים ניו יורק וסטוק מנדוויל (1984)  |
| --- | --- | --- |
|    אתלטיקה |  יקותיאל גרשוני • צבי הופמן •  נחמן וולף • דוד יעקובוביץ' •  יששכר נבון • מירי סיסו • יהוא עדני •  חיים פליטר • צבי קרש •  צפורה רובין |  |
|    הרמת משקולות |  שמואל חיימוביץ' •  אברהם שטרויך |  |
|    טניס שולחן |  ירון אופשטיין |  |
|    כדורסל |  נבחרת ישראל בכדורסל (נשים) (נאורה אבן-זהב, רות חמי, אסתר טרי, נורית יעקב, חמדה לוי, אריאלה מיזן, מלי מילר, איילה מלחן, רחל סעיד, סמדר צור, צפורה רובין, בתיה שוויקי)  נבחרת ישראל בכדורסל (גברים) (יוסי אמויאל, צבי גזיאל, ברוך חגאי, ציון יעקב, משה לוי, שלמה נקוה, שעבן סחקפי, דוד פרח, עופר צור, דוד קראוס, דני שחר, יואל שפרן) |  |
|    כדורעף |  נבחרת ישראל בכדורעף (גברים) (אלי אונגר, שלמה בורנשטיין, משה ברבלט, אהרון דנציגר, חגי זמיר, ניצן עצמון, יגאל פזי, רוני פרדקין, אליעזר קלינה, צבי קרש) |  |
|    סיף |  ששון אהרוני •  נבחרת ישראל בסיף (נשים) (חמדה לוי, איילה מלחן, מרגלית פרץ) |  |
|  קליעה | אמנון אבנרי • שלמה אהרוני •  דורון אשר • בועז גרוסמן • יחזקאל חי • עליז נוי •  נסים פילוסוף • אהרון פרקש • רפאל קורנפלד • יגאל תם |  |
|    שחייה | אסף אגמון • ירון אופשטיין • הנרי אקוקה •  חנוך בודין •  רון בולוטין •   אורי ברגמן •  יוסף ונגר • אריאל ורהפטיג • רות מסס •  מירי סיסו •  שלמה פינטו • גיל פלח •  ברוך פרצמן •  משחה שליחים (אסף אגמון, יוסף ונגר, שלמה פינטו) •  משחה שליחים (אסף אגמון, אורי ברגמן, יוסף ונגר, שלמה פינטו) |  |
|  משלחת ישראל למשחקים הפאראלימפיים סיאול (1988)  |
| --- | --- | --- |
|    אתלטיקה |  נחמן וולף •  דוד יעקובוביץ' • גאולה סירי •  צפורה רובין |  |
|    הרמת משקולות |  עמוס גינוסר •  שמואל חיימוביץ' •  אברהם שטרויך |  |
|    טניס | ששון אהרוני |  |
|    טניס שולחן | שלמה אהרוני • חיים אשכנזי • יעקב סולימן • אהרון פרקש |  |
|    כדורסל | נבחרת ישראל בכדורסל (גברים) (אריאל אוטולנגי, צבי גזיאל, ברוך חגאי, ציון יעקב, חיים כהן, משה לוי, חנן לושקוב, עופר צור, דוד קורן, מקבל שופנייה, יוסי תמיר)   נבחרת ישראל בכדורסל (נשים) (נאורה אבן-זהב, אסתר טרי, נורית יעקב, חמדה לוי, אריאלה מיזן, מלי מילר, איילה מלחן, רחל סעיד, סמדר צור, בתיה שוויקי) |  |
|    כדורעף |  נבחרת ישראל בכדורעף (גברים) (אלי אונגר, שלמה בורנשטיין, אייל גור, חגי זמיר, גד לנצר, יגאל פזי, רוני פרדקין, אליעזר קלינה, צבי קרש) |  |
|    כדורשער | נבחרת ישראל בכדור שער (גברים) (אהרון אקוקה, אורי בשה, אורי כהן, מרדכי לוי, ראובן פרח, זהר שרון) |  |
|    סיף | חמדה לוי • איילה מלחן • רחל סעיד • מרגלית פרץ •  נבחרת ישראל (חמדה לוי, איילה מלחן, רחל סעיד, מרגלית פרץ) |  |
|    קליעה |  דורון אשר • נסים פילוסוף •  רות קידר |  |
|    שחייה |  בועז אבהר • אסף אגמון •  חנוך בודין •  רון בולוטין •  אורי ברגמן •  טל גולן •  יוסף ונגר •  יזהר כהן •  מירי סיסו •  שלמה פינטו • ברוך פרצמן •  סמדר צור •  משחה שליחים (גברים) •  משחה שליחים (גברים) |  |
אמין סטיבנס

| --- | --- |
אין תמונה חופשית
 לידה:  26 באוקטובר 1990 (בן 34) רוזוול, ג'ורג'יה, ארצות הברית
 שם מלא:  אמין חליל סטיבנס
 עמדה:  פורוורד-סנטר
 גובה:  2.03 מטרים
 מספר:  3
 מכללה:  אוניברסיטת פלורידה A&M‏ (2009–2012)
 קבוצות כשחקן
 2012–2013   2013–2014   2014–2015   2015–2016   2016–2017   2017–2018   2018–2019   2019–2020   2020–2021   2021–2024   2024–:  קומארנו   פירסטנפלד פנת'רס   וינה   לובן בראונשווייג   קפלוויק   רואן מטרופול בסקט   בריסל   מכבי קריית מוצקין   רואן מטרופול בסקט   עירוני קריית אתא   מכבי רמת גן
 הישגים כשחקן
 אליפות הליגה הלאומית (2022) חמישיית העונה בליגת העל (2024) הזר המצטיין בליגה הלאומית (2022)
 
אמין חליל סטיבנס (בערבית: امين ستيڤينس; נולד ב-26 באוקטובר 1990) הוא כדורסלן אמריקאי המשחק בעמדת הפורוורד-סנטר במכבי רמת גן מליגת העל.
קריירה

סטיבנס החל את הקריירה בקבוצת הכדורסל של אוניברסיטת פלורידה A&M. לאחר שסיים את לימודיו באוניברסיטה עבר לקומארנו הסלובקית, איתה זכה בגביע הסלובקי וב-37 משחקים העמיד ממוצעים של 15.1 נקודות, 7 ריבאונדים ו-1.1 אסיסטים למשחק. לאחר עונה אחת עבר לפירסטנפלד פנת'רס, שם העמיד ממוצעים של 19.9 נקודות ו-7.6 ריבאונדים למשחק ב-29 משחקים. בעונת 2014/2015 עבר לווינה האוסטרית, במדיה העמיד ממוצעים של 18.1 נקודות, 9.1 ריבאונדים ואסיסט למשחק ב-46 משחקים.
לקראת עונת 2016/2017 חתם בקפלוויק האיסלנדית, העמיד ממוצעים של 29.5 נקודות ו-15.3 ריבאונדים למשחק, הוביל את הליגה בשתי הקטגוריות האלו ונבחר לשחקן הזר של השנה.
בעונת 2017/2018 שיחק ברואן מטרופול בסקט מהליגה הצרפתית השנייה, והוביל את הליגה בנקודות ובריבאונדים. לאחר מכן שיחק בבריסל ובמכבי קריית מוצקין, ואז שב לרואן מטרופול בסקט.
בקיץ 2021 חתם סטיבנס בעירוני קריית אתא מהליגה הלאומית. בעונת 2021/22 העמיד סטיבנס ממוצעים של 23.8 נקודות (63.3% ל-2), 3.3 אסיסטים, 10.9 ריבאונדים ו-1.6 חטיפות למשחק. בתום העונה זכה סטיבנס בתואר השחקן הזר המצטיין של העונה והעפיל יחד עם קבוצתו לליגת העל.
ביוני 2024 חתם סטיבנס במכבי רמת גן מליגת העל.
הערות שוליים

↑  Tallahassee Democrat 09 Jul 2009, page Page 16, Newspapers.com (באנגלית)
↑  Tallahassee Democrat 14 Mar 2013, page Page D6, Newspapers.com (באנגלית)
↑  Basket : rencontre avec Amin Stevens meilleur marqueur de Pro B, France 3 Normandie (ב־)
↑  יעקב מאיר, מצטייני העונה בלאומית: סטיבנס הזר המצטיין, מור הישראלי, באתר ישראל היום, 4 באפריל 2022
Love Changes Everything (שיר)

"Love Changes Everything" (בעברית: "אַהֲבָה מְשַׁנָּה הַכֹּל") הוא שיר מתוך המחזמר "היבטים של אהבה", שהלחין אנדרו לויד ובר, עם מילים שנכתבו על ידי צ'ארלס הארט ודון בלאק. הוא בוצע לראשונה במחזמר על ידי הדמות אלכס דילינגהאם, אותה גילם מייקל בול בליהוק בלונדון וגם בברודוויי. השיר הופץ כסינגל ב-1989, ונשאר במצעד הסינגלים הבריטי במשך 14 שבועות, תוך שהגיע למקום השני והפך לשיר החותם של בול. השיר נכלל מאוחר יותר באלבום הבכורה של בול משנת 1992 ו-Love Changes Everything: The Collection.
רקע

בפרולוג ל"היבטים של אהבה", צעיר אנגלי, אלכס, חווה שברון לב בגלל שחקנית צרפתייה, רוז. שברון הלב משנה את עולמו, והוא שר על כך ש"אהבה משנה הכל... איך אתה חי ו/איך אתה מת" לטוב ולרע. הוא מציין שאהבה "עושה טיפשים מכולם" ומסיק שברגע שהאהבה מכה, "שום דבר בעולם / לעולם לא / יהיה אותו דבר". מבחינה מוזיקלית, זהו "המנון פשוט בליווי פסנתר בעל שלושה אקורדים". השיר הפך לידוע ביותר מ"היבטים של אהבה" והוא "סיפק הוכחה נוספת לכך שאנדרו לויד ובר יכול ליצור בלדות".
"Love Changes Everything" בוצע בטקס פרסי הטוני ה-44. גרסת רמיקס של השיר נכלל באלבום האוסף, Andrew Lloyd Webber Unmasked: The Platinum Collection.
גרסאות כיסוי

בין האמנים שהקליטו אותו ניתן למנות את:
ג'ון בארומן
Il divo
אודרה מקדונלד
ננה מושקורי
סטינג
היילי וסטנרה
נתוני מכירות

| מקום | תארים | מכירות |
| --- | --- | --- |
| הממלכה המאוחדת (BPI) | כסף | 200,000 |
 מכירות + הזרמת מדיה בלבד
גרסתה של שרה ברייטמן

"Love Changes Everything" הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן השני שלה, As I Came of Age. השיר יצא לאור בשנת 1989, כסינגל המוביל מתוך האלבום, על ידי חברת התקליטים פולידור רקורדס.
כאשר הופץ ברחבי העולם, צורף אליו השיר "Anything But Lonely".
גרסתה של שרה ברייטמן > רקע וכתיבה

השיר "Love Changes Everything" בוצע והוקלט על ידי מייקל בול במקור ונכלל באלבום המחזמר,'Aspects of Love. גרסתו של בול זכתה להצלחה באזורים שונים ברחבי העולם, תוך שדורגה במקום השני במצעד הסינגלים הבריטי. לאחר מכן, החליטה ברייטמן להקליט את השיר כחלק מ-As I Came of Age.
פרק זמן לצאתה, עלתה גרסתה של ברייטמן לספוטיפיי, שם הצליחה לצבור 0.5 אלף השמעות.
גרסתה של שרה ברייטמן > הצלחה מסחרית

"Love Changes Everything" זכה להצלחה נאה כאשר דורג בשיאו במקום ה-45 במצעד השירים העכשוויים למבוגרים.
גרסתה של שרה ברייטמן > מיקומי שיא

|   ‏‏‏  מצעדים ודירוגים (1989)> מדינה |   ‏‏‏  מצעדים ודירוגים (1989)> מצעד |   ‏‏‏  מצעדים ודירוגים (1989)> מיקום שיא |   ‏‏‏  מצעדים ודירוגים (1989)>  |
| --- | --- | --- | --- |
|  ארצות הברית | מצעד השירים העכשוויים למבוגרים | 45 |  |
גרסתה של שרה ברייטמן > היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 1989 | תקליט 7 אינץ' • תקליט 12 אינץ' | פולידור |  |
פרום (יידיש)

ילדי פרום ברסלב ממאה שערים, ירושלים, 2011
פְרוּם (מיידיש) היא מילה המתארת אדיקות לדת היהודית.
המונח מציין את הדבקות בהלכה באופן שלעיתים עולה על דרישותיה. זה כולל לא רק לימוד תורה קפדני, תפילות יומיומיות, שמירת שבת וכשרות וגמילות חסדים, אלא גם הרבה יותר מנהגים וחומרות (איסורים או חובות החורגים מדרישות ההלכה).
המונח פרוּם - מנוגד למונח פְרַיי (חופשי ביידיש), המתאר יהודים חילונים או לא חרדים, או "חופשיים משמירת מצוות".. לעיתים הכינוי "פרומר" משמש כינוי לאדם דתי ואדוק מאוד במגזר החרדי.
משמעות

פרום יכול לשמש גם במובן שלילי עבור 'חסיד צבוע', 'יותר קדוש ממך', 'מתחסד'; וגם במובן חיובי עבור 'חסיד', 'אדוק', 'ירא שמים' ו'ישר'. הביטוי פרום און ארליך משקף את החיוביות של מילים אלו, במובן 'צדיק וישר'.
השאלה "האם הוא פרום?" שואלת "האם האדם הוא דתי".
מונחים נגזרים

ב"יינגליש", פרוּמֵר משמש גם כשם עצם ל'אחד שהוא פרום, וגם כשם תואר השוואתי, כלומר 'יותר פרום'. צורת ההשוואה הנכונה ביידיש היא, למעשה, פרִימֵר. פרוּמקֵייט מתאר את אורח החיים של אלה שהם פרום.
פרוּמֵר יכולה להיות גם מילה שלילית, בדומה ל'חסיד שוטה' ('אידיוט ירא שמים'), כך מתאר התלמוד (סוטה כא ב) גבר שרואה אישה טובעת, אך מסרב להצילה ואומר: "זה לא צנוע להסתכל עליה ולהציל אותה." פרומר במובן זה הוא אדם שמגזים בהיבטים טכניים של הדת בחיי היומיום באופן הפוגע בהלכה (כמו פיקוח נפש בדוגמה לעיל). מונח נוסף בעל משמעות זו הוא פְרוּמִּי.
אדם שהוא "פרום מלידה" נולד בבית פרום ונשאר שומר מצוות. זה בניגוד לבעל תשובה, יהודי שהפך לפרום לאחר תקופה של אורח חיים לא חרדי.
אופן לבוש

ה"ניו יורק טיימס" מגדיר את המילה פרום כ"שומר מצוות". עבור בנים וגברים, כיסוי הראש הוא מזהה של דתיות. אצל נשים, פרום כולל הקפדה על חוקי הצניעות, כמו לבוש צנוע המכסה את הידיים והרגליים. עבור נשים נשואות, כיסוי ראש הוא סימן נוסף.
ראו גם

פרום (שם משפחה)
חזרה בתשובה
יציאה בשאלה
הערות שוליים

1 2  Dina Kraft (10 בנובמבר 2010). "Rapper Finds Order in Orthodox Judaism in Israel". The New York Times. {{cite news}}:  (עזרה)
↑  Zinoman, Jason (13 ביוני 2018). "What's So Funny About Orthodox Judaism? This Comic Has One Answer". The New York Times. {{cite news}}:  (עזרה)
↑  Miller, Marjorie (25 ביולי 1997). "Freier". Los Angeles Times. {{cite news}}:  (עזרה)
↑  Roniger, L. (1992). "From pioneer to freier: the changing models". European Journal of Sociology. 33 (2): 280–307. doi:10.1017/S0003975600006470. JSTOR 23997799.
1 2 3  Rabbi Julian Sinclair (5 בנובמבר 2008). "Frum". The Jewish Chronicle. {{cite news}}:  (עזרה)
↑  Fried, Heshy (22 ביוני 2011). "Words and statements that make you sound frummer [sic] than you are". Frum Satire. Frum Satire. נבדק ב-29 במרץ 2017. {{cite web}}:  (עזרה)
↑  JewishPress.com Staff (26 במרץ 2017). "Frummer [sic] Than You". en:The Jewish Press. נבדק ב-29 במרץ 2017. {{cite news}}:  (עזרה)
↑  Kahn, Lily; Rubin, Aaron D., eds. (2016). Handbook of Jewish Languages. Leiden, Netherlands: Koninklijke Brill NV. p. 676. ISBN 9789004297357. נבדק ב-29 במרץ 2017. ו (u) becomes י (i), e. g., פֿרום frum 'Jewishly observant' > פֿרימער frimer 'more Jewishly osbervant' {{cite book}}:  (עזרה)
↑  Stutchkoff, Nahum (1950).  Weinreich, Max (ed.). דער אוצר פון דער יידישער שפראך (Der oytser fun der Yidisher shprakh) (ביידיש). New York: Yidisher Ṿisenshafṭlekher Insṭiṭuṭ. די קאַץ איז שוין פֿרימער פֿאַר אים. ('Di kats iz shoyn frimer far im.' — 'A cat is more pious than he is.')
↑  "פֿרום (Adjective)". Wiktionary. נבדק ב-29 במרץ 2017. {{cite web}}:  (עזרה)
↑  en:Sarah Bunin Benor (2012). "Becoming Frum". Becoming Frum: How Newcomers Learn the Language and Culture. Rutgers University Press. ISBN 978-0-8135-53894. JSTOR j.ctt5hj7wn.
1 2  Susan Jo Keller (20 בספטמבר 1998). "Seeing the Light". The New York Times. born in an observant Orthodox family {{cite news}}:  (עזרה)
1 2  Tova Ross (10 בדצמבר 2013). "When I got married, my sheitel was a symbol of my vows and my Orthodoxy". {{cite web}}:  (עזרה)
↑  Rabbi Aaron L. Raskin. "Tzaddik — The Baal Teshuvah". Chabad.org.
↑  "Laws of Repentance 7:4, citing Berakot, 34b. C. G." en:Mishneh Torah. their degree is above .. did not sin, because it is more difficult for them ..
↑  Sara Levin (12 באפריל 2019). "Forbes Profiles Modest Fashion Influencers & Other Orthodox Jews in the News". {{cite web}}:  (עזרה)
↑  Naomi Fry (2 בנובמבר 2017). "Modest Dressing, as a Virtue". NYTimes.com. ankle-lengthed, high-necked and voluminous-sleeved .. long-sleeved, high-collared {{cite web}}:  (עזרה)
שלושה גברים עם כיסוי ראש מתפללים בכותל, האחד באמצע חובש כובע ספודיק
לוקומוטיב לייפציג

לוקומוטיב לייפציג (בגרמנית: FC Lokomotive Leipzig) הוא מועדון כדורגל גרמני מהעיר לייפציג שבסקסוניה. קבוצת הגברים משחקת בליגה הרביעית, בעוד קבוצת הנשים בליגה השנייה.
בשנת 1966 המועדון הוקם מחדש בחסות דויטשה רייכסבאן, חברת הרכבות הממשלתית של גרמניה המזרחית. בעונת 1986/87 השתתף המועדון בגביע אירופה למחזיקות גביע לאחר שסיים בעונה שלפני כן במקום השני בליגת מזרח גרמניה והצליח להעפיל לסיבוב הראשון מול גלנטורן הצפון אירית וניצחה בסיכום שני המשחקים 3-1 והעפילה לשמינית הגמר מול ראפיד וינה. במשחק הראשון בווינה הקבוצה סיימה בתיקו 1-1 ובמשחק השני המשחק נכנס להארכה לאחר 1-1 בתום 90 דקות. בהארכה לוקומוטיב השיגה את השער השני שעימו העפילה לרבע הגמר. ברבע הגמר פגשה לוקומוטיב את סיון השווייצרית. בסיכום שני המשחקים ניצחה הקבוצה 2-0 והעפילה לחצי הגמר. בחצי הגמר העפילה פגשה לוקומוטיב את בורדו הצרפתית. במשחק הראשון בחוץ לוקומוטיב ניצחה 0-1 ובמשחק השני בבית הפסידה בתוצאה זהה והעפלה נקבעה בדו-קרב פנדלים שבסיומו 6-5 ללוקומוטיב שהעפילה לגמר. בגמר חיכתה ללוקומוטיב אייאקס ההולנדית. בגמר לוקומוטיב הפסידה 0-1 משער של שחקן אייאקס מרקו ואן באסטן. בשנת 2004 המועדון פורק אך הוקם מחדש זמן קצר לאחר מכן והוא מתמודד בליגה האזורית צפון, החמישית בחשיבותה במערך הליגות בגרמניה.
שמות

11 בנובמבר 1893 - SC Sportbrüder Leipzig (לאחר מכן VfB Leipzig)
20 בדצמבר 1966 - 1. Fußballclub Lokomotive Leipzig
10 בדצמבר 2003 - 1. FC Lokomotive Leipzig
היסטוריה

פרק זה לוקה בחסר. אנא תרמו לוויקיפדיה ו.
הקבוצה הוקמה בשנת 1893 על בסיס חברת הספורט Allgemeine Turnverein 1845 Leipzig. מאז 1898 נקרא בשם VfB לייפציג. המועדון היה ממקימי איגוד הכדורגל הגרמני בשנת 1900. הקבוצה זכתה שלוש פעמים באליפות המדינה בשנים 1903, 1906 ו-1912 ובשנת 1936 זכתה בגביע הגרמני.
הרכב הקבוצה בעונת 1903.
הרכב הקבוצה בעונת 2005/06.
הרכב הקבוצה בעונת 2006/07.
אצטדיון ברונו פלאכה.
תארים > לאומיים

אליפות גרמניה:
זכייה: 1903, 1906, 1913
ליגת העל המזרח-גרמנית:
סגנות: 1967, 1986, 1988
הגביע הגרמני:
זכייה 1936
גביע מזרח גרמניה:
זכייה: 1976, 1981, 1986, 1987
תארים > בינלאומיים

גביע אירופה למחזיקות גביע:
סגנות: 1987
גביע האינטרטוטו:
זכייה: 1965/66
סגנות: 1964/65
גלריה

לוגו הקבוצה בשנים 1902–1922.
לוגו הקבוצה בשנים 1950–1952.
לוגו הקבוצה בשנים 1952–1954.
לוגו הקבוצה בשנים 1991–2004.
ראו גם

ר.ב. לייפציג
ז'וזף דארנן

ז'וזף דארנן (בצרפתית: Joseph Darnand;‏ 9 במרץ 1897 – 10 באוקטובר 1945) מראשי המשטר בצרפת של וישי, שהייתה ממשלת בובות של הנאצים בדרום צרפת.
מנהיגי המפלגות בסנאט של ארצות הברית

מנהיגי המפלגות בסנאט של ארצות הברית
מנהיג הרוב
צ'אק שומר (דמוקרטי, ניו יורק)
מצליף הרוב
דיק דרבין (דמוקרטי, אילינוי)
מנהיג המיעוט
מיץ' מקונל (רפובליקני, קנטקי)
מצליף המיעוט
ג'ון ת'ון (רפובליקני, דקוטה הדרומית)
מנהיג הרוב ומנהיג המיעוט הם שני סנאטורים המשמשים כדוברים הראשיים של המפלגות הפוליטיות המחזיקות, בהתאמה, ברוב ובמיעוט בסנאט של ארצות הברית. כל אחד מהם נבחר כמנהיג הרוב ומנהיג המיעוט על ידי הסנאטורים של אספת הבחירה של המפלגה שלהם.
לפי תקדים של הסנאט, הקצין יושב הראש (נשיא הסנאט) נותן למנהיג הרוב עדיפות בנאום במליאת הסנאט. מנהיג הרוב משמש כנציג הראשי של מפלגתו בסנאט, ונחשב לחזק מבין חברי הסנאט של ארצות הברית. הוא גם משמש כנציג הראשי של מפלגתו בקונגרס כולו אם בית הנבחרים, ובכך משרת יו"ר הבית, נשלט על ידי מפלגת האופוזיציה. גם עסקי הביצוע והחקיקה של הסנאט מנוהלים ומתוזמנים על ידי מנהיג הרוב.
עוזר מנהיג הרוב ועוזר מנהיג המיעוט, הנקראים בדרך כלל מצליפים, הם חברי המנהיגות השניים בחשיבותם של כל מפלגה. תפקידם העיקרי הם לאסוף את קולות המפלגות שלהם בנושאים חשובים. אם מנהיג המפלגה אינו נוכח, המצליף משמש לרוב כמנהיג בפועל.
מנהיגי המפלגות הנוכחיים

הסנאט מורכב נכון ל-2025 מ-53 רפובליקנים, 47 דמוקרטים ו-2 עצמאיים; כל העצמאיים מצביעים עם הדמוקרטים.
מנהיגי המפלגות הנוכחיים הם הסנאטורים צ'אק שומר (דמוקרטי) מניו יורק וג'ון ת'ון (רפובליקני) מדקוטה הדרומית. המצליפים הם הסנאטורים דיק דרבין (דמוקרטי) מאילינוי וג'ון באראסו (רפובליקני) מויומינג.
היסטוריה

ב-1850, לכל המאוחר, החלו מפלגות בשני בתי הקונגרס למנות יושבי ראש, ובעוד כיו"רי אספת הבחירה הייתה להם סמכות מועטה ביותר, למנהיגי המפלגה בסנאט היה הרבה יותר כוח. ב-1913 נבחר הסנאטור ג'ון וו. קרן מאינדיאנה למנהיג הבלתי רשמי של המפלגה הדמוקרטית בסנאט, וב-1920 מונה רשמית אוסקר אנדרווד לתפקיד. עם זאת, אתר האינטרנט של הסנאט מכיר בקרן כמנהיג המפלגה הראשון בסנאט. ב-1925 מינתה המפלגה הרפובליקנית, שהייתה הרוב, את צ'ארלס קרטיס למנהיג הרוב הרשמי הראשון, אף על פי שקודמו, הנרי קבוט לודג', נחשב לרוב למנהגי הרוב (הלא רשמי) הראשון הסנאט.
חוקת ארצות הברית קובעת את סגן נשיא ארצות הברית כנשיא הסנאט, וקובעת גם נשיא זמני – בדרך כלל הסנאטור הוותיק ביותר במפלגת הרוב – המשמש כקצין יושב הראש כאשר נשיא הסנאט (סגן הנשיא) נעדר. מאחר שסגן הנשיא עשוי להיות ממפלגה שונה מהרוב והוא אינו חבר בסנאט, אין לו למעשה שום סמכות מעבר לתפקיד היושב ראש. לכן מנהיג הרוב הוא זה שמנהל בפועל את הסנאט, זאת בניגוד לבית הנבחרים, בו ליושב הראש הנבחר יש כוח רב ובדרך כלל הוא עומד בראש ההצבעות על הצעות חוק.[דרוש מקור]
ראו גם

הסנאט של ארצות הברית
נשיא הסנאט של ארצות הברית
הנשיא הזמני של הסנאט של ארצות הברית
יושב ראש בית הנבחרים של ארצות הברית
הערות שוליים

1 2  "Majority and Minority Leaders". הסנאט של ארצות הברית. נבדק ב-2023-10-16.
שבוע טוב

שבוע טוב הוא סינגל של הזמר הישראלי אברהם טל, שיצא לאור ב-15 באפריל 2020.
רקע וכתיבה

השיר הוא שיר פופ קצבי שנכתב על ידי טל עצמו, יחד עם הזמר בניה ברבי והפזמונאי אבי אוחיון, והולחן על ידי השלושה, יחד עם מתן דרור, שהפיק את השיר.
על הפצתו של השיר במהלך משבר הקורונה בישראל אמר טל: "תקופה לא קלה, שונה ומאתגרת עוברת על כולנו. כמו סיר לחץ של אנרגיה שרוצה לפרוץ. זו מהות השיר הזה, פרץ של שמחה. כמה אפשר לנוח, לשמוע מוזיקה רגועה? חייבים לקפוץ, לרקוד, גם אם זה לבד בבית". עוד סיפר כי השיר הוא "לא שיר סטנדרטי" שלו, ואמר: "האמת, שלא חשבתי בכלל לשחרר אותו, אבל השמעתי את השיר לאמא של חברה ירושלמית והיא הפילה לי את האסימון… שמחה זו שמחה וקדימה להוציא. שיהיה לכולנו שמח בלב. לשבוע חדש ובכלל לחיים".
הצלחה

בצאתו, זכה השיר להצלחה, תוך שהגיע היישר אל המקום החמישי במצעד השבועי של חברת מדיה פורסט, וצבר באותו השבוע כ-99 השמעות בתחנות הרדיו בישראל. גם במצעד הרשמי של גלגלצ זכה השיר להצלחה, כשהגיע בשיאו למקום הרביעי. ברשת הזרמת המדיה ספוטיפיי, נכון לאוגוסט 2020, צבר השיר כ-688 אלף השמעות.
ביקורת

מבקר המוזיקה יוסי חרסונסקי ביקר את השיר באתרו "יוסמיוסיק", כשאמר: "טל התנדב אולי ראשון בעת הזו לפתוח את הסגר בשיר אסקפיסטי. דמעות עושות לו מנגינות, מנגינות מייצרות קצב: תוכן? לא חייבים עומק. שתשאל בחלומות מה יהיה עליהם גם בעצב וגם בשמחות. עצב – לא כאן. הוא אוהב לראות אותה רוקדת (למה היא גונבת שמיכות?) ולמרות הטעויות – יד אוחזת ביד ו'שיהיה לנו שבוע טוב / כל מה שנשאר זה לאהוב'. זה הכל. זה המסר. חולף עם רוח השמחה", ונתן לשיר כארבעה כוכבי זהב מתוך חמישה.
וידאו קליפ

את הווידאו קליפ של השיר פרסם טל בערוץ היוטיוב שלו ב-7 ביוני 2020, כחודשיים לאחר צאת הסינגל. בקליפ מופיעים אביו של טל וסַפָּרו. נכון לאוגוסט 2020, לקליפ של השיר כשני מיליון צפיות, ולאודיו הרשמי שלו כ-3.8 מיליון.
מיקומי שיא

|   ‏‏‏  מצעדים שבועיים (2020)> מדינה |   ‏‏‏  מצעדים שבועיים (2020)> מצעד |   ‏‏‏  מצעדים שבועיים (2020)> מיקום שיא |   ‏‏‏  מצעדים שבועיים (2020)>  |
| --- | --- | --- | --- |
|  ישראל | מדיה פורסט ישראל | 5 |  |
|  ישראל | המצעד הרשמי של גלגלצ | 4 |  |
|   ‏‏‏  מצעדים שנתיים (2020)> מדינה |   ‏‏‏  מצעדים שנתיים (2020)> מצעד |   ‏‏‏  מצעדים שנתיים (2020)> מיקום שיא |   ‏‏‏  מצעדים שנתיים (2020)>  |
| --- | --- | --- | --- |
|  ישראל | מדיה פורסט ישראל | 8 |  |
|  ישראל | גלגלצ | 11 |  |
|  ישראל | מאקו ורדיו תל אביב | 27 |  |
|  ישראל | כאן גימל | 5 |  |
הערות שוליים

↑  אברהם טל, בניה ברבי ואבי אוחיון
↑  אברהם טל, בניה ברבי, אבי אוחיון ומתן דרור
1 2 3  לשבוע טוב במיוחד: אברהם טל בקליפ חדש ושמח. צפו, באתר "סרוגים", 7 ביוני 2020
1 2  המצעד הישראלי השבועי, באתר מדיה פורסט, שבוע 25 לשנת 2020
1 2  המצעד השבועי, באתר גלגלצ, 26 באוגוסט 2020
↑  שבוע טוב, נבדק ב-2020-08-31
↑  יוסי חרסונסקי, שבוע טוב, באתר "יוסמיוסיק", 19 במאי 2020
1 2   אברהם טל - שבוע טוב (קליפ רשמי) | Avraham Tal, סרטון  באתר יוטיוב (אורך: 2:32)
↑   אברהם טל - שבוע טוב, סרטון  באתר יוטיוב (אורך: 2:31)
↑  ערב טוב עם גיא פינס, ‏חנן בן ארי: "אני לא ישן בלילה מזה שעברתי את נועה ומרגי", באתר ‏מאקו‏, 17 בדצמבר 2020